Қазақстан Республикасының Рәміздер күнінің 25 жыл толуына арналған ашық шара.

**Көк тудың желбірегені!**

**Мақсаты:**

Оқушыларды Отансүйгіштікке, адамгершілікке, Отаннына,халқына адал қызмет етуге, елінің Туын, Елтаңбасын, Гимннін қастерлеуге, халқының тегін, тарихын білуге тәрбиелеу. Қазақстан Республикасының рәміздерін жан-жақты түсіндіру арқылы оқушылардың бойында патриоттық сезімдегі өлеңдерді,тақпақтарды ұлттық нақышпен көркем тілде айта білуге, рәміздерге зор құрмет шынайы сезім, ұлттық рух тұрғысында қарауға дағдыландыру.

**Көрнекілігі:** Қазақстан Республикасының рәміздері, Қазақстан Республикасының конституциясы, слайд, тақырып бойынша презентация.

 **Көк тудың желбірегені!**

Қазақстан Республикасының Гиміні орындалады.

1 жүргізуші:Қош келдіңіздер құрметті бүгінгі ашық шараның қонақтары.

2 жүргізуші:Армысыздар қонақтар, ұстаздар мен оқушылар.

1- жүргізуші

Жер бетіндегі мемлекет атаулының қай-қайсысында да мемлеттігінің белгісі- рәміздері бар. Рәміз дегеніміз – белгілі бір нәрсені өз қалпынан өзге жанама сипаттап көрсетуден туатын сыр- таңба, эстетикалық категория, шартты белгі. Мысалы Ақ көгершін – бейбітшілік құсы. Жалпы нышандар көптеген халықтар тарихында ерте дүниеден бері кездеседі.

2- жүргізуші

«Қашан сен ел болып ең?» деген сұрақ

«Тиеді атқан оқтан ауырырақ»

Кеудеңде намыс деген бір оқ болса,

Лап етіп сыртқа шығар сонда бір-ақ,- деп, ақын Ғафу Қайырбеков айтқандай, қазақ елі 1991 жылы 16 желтоқсанда өзінің шекаралық жеріне ана тіліне, мұсылмандық дініне, әнұранына, елтаңбасына, желбіреген көк туына ие болды. Ежелгі әдет-ғұрпын, мәдениеттіолік өнерін жаңартып дамытуға жаңа бағыт алды, өзінің тұңғыш президентін сайлады.

1 - жүргізуші:

1992 жылдың 4 маусымы -тарихи күн. Сол күні Республика Жоғарғы Кеңесі тәуелсіз Қазақстан Республикасының Мемлекеттік Туы мен Елтаңбасы бекітілді.

2 - жүргізуші:

Өзіңдікі туың да,

От пен ауа суың да.

Жаса қазақстаным

Белді бекем буын да.

Құттықтау сөз ауыл акімі Ағзамова Ж.А беріледі.

Мектеп аншісі Садуанова Н Тәуелсіздік таңы»әнімен ортаға шақырамыз.

1- жүргізуші:

Тәуелсіздік туын тігу үшін өздерінің қызғалдақтай құлпырған жас өмірлерін қиып кеткен Қайрат, Ербол, Ләззат, Сабира сынды апа ағаларымыздың есімдерін де айта кетсек болар еді.

2 - жүргізуші:

Арманға ақыр жеттік ел болдық та егемен,

Ойда жоқта түскен жоқ қой ел төбеден.

Тарихи сол күрестердің тартуы ол,

Аруақ қолдап, әділ шындық жіберген.

1 - жүргізуші:

Бәрі де тұр жазылып сенде байрақ,

Дәл қазір желбіреген желмен ойнап.

Үстінде ақорданың жалғыз жалау,

Аспанның елшісіндей келген жайнап.

2 - жүргізуші:

Шарықта, шырқа көк байрағым

Арманым, азаттығым, көкке айғағым.

Мен сенің салтанатты саңлағыңа

Өлеңмен алтын шашақ шоқ байладым.

Келесі кезекті колледжіміздегі «Ақындар клубының» мүшесі Майдан Б жүрек жарды өлеңімен ортаға шақырамыз.

1 - жүргізуші

Мен қазақпын! Тұмар қылған тозғанын,

Жеті атадан бұзбай жүрген өз қанын.

Мен қазақпын! Егеменді ел болып

Ақтап алған арыстанын,боз бағын.

**Ән: Көк тудың желбірегені**

2 - жүргізуші

Елтаңбаның үздік жобасына 245 жұмыс,67 хат ұсынылған еді.Халық қалаулылары мен Елбасы назары сәулетшілер Жандарбек Мәлібекұлы мен Шота Уәлиханов жасаған елтаңбамызға ауды. Көп ұзамай тәуелсіз елдің төл белгісі қалың жұртшылықтың жүрегінен орын алды.

1 - жүргізуші

Осы күнгі мемлекттердің әрқайсының өзіндік ұлттық гиміні бар. Қазақстан Республикасының гиміні да адамаға зор рухани әсер ететін күш, өйткені гимінде халықтың,ұлттың,мемлекеттің,елдің бірлігінің нышаны бар.

2 - жүргізуші:

Еліміздің Президенті Н.Ә. Назарбаевтың «Өрнегі жарасқан тәуелсіздіктің қасиетті туы мәңгі желбіресін, күнімі мәңгі сөнбесін! » десе, енді бір сөзінде «Біз ұлы жолға шықтық, арманды сапарғааттандық. Қолымызда – тәуелсіздіктің көк туы. Елтаңбамызда – бар халықтың басын біріктірер киелі шаңырағымыз, арманымызды алға апарар қанатты пырақтарымыз бар. Лайым бетімізден жарылқасын! Үлкен жолдың үстінде бізді ата-бабамыздың аруағы желеп-жебеп жүре берсін!» - деді.

1 – жүргізуші:

Байрағың биікте желбірей жайнасын,

Бұлбұлың орманда сескенбей сайрасын.

Уа, халқым, қуаныш құтты боп жасай бер,

Басыңнан мәңгілік бақытың таймасын!

2 – жүргізуші:

Көрейін бақытымның азаттығын,

Таңымды тамылжытқан бостандықтан,
Танылды бар әлемге қазақ бүгін.
Кең далам, көл-дариям, сеңгір тауым,
Бабалар жеңді ерлікпен небір жауын.
Байрағым желбіреп тұр биіктерде,
Байладым тәуелсіздік - өмір бауын!

 «Атамекен» әні

1 - жүргізуші:

Азат елім! Тәуелсіз азаматым.

Сенсің ертең мінбеде сөз алатын.

Аттан Барыс бейнелі болашаққа,

Барша Әлемге шығаршы қазақ атын!

2 - жүргізуші:

Осымен бүгінгі «**Көк тудың желбірегені!»**атты ашық шарамыз аяқталды.

Тәуелсіздік тұғыры биік болсын! Қош сау болыңыздар!

**Краткое описание документа:**

Оқушыларды Отансүйгіштікке, адамгершілікке, Отаннына, халқына адал қызмет етуге, елінің Туын, Елтаңбасын, Гимннін қастерлеуге, халқының тегін, тарихын білуге тәрбиелеу. Қазақстан Республикасының рәміздерін жан-жақты түсіндіру арқылы оқушылардың бойында патриоттық сезімдегі өлеңдерді ұлттық нақышпен көркем тілде айта білуге, рәміздерге зор құрмет шынайы сезім, ұлттық рух тұрғысында қарауға дағдыландыру.